Natura face ravagii. Uraganul Iota a lovit Nicaragua la doar două săptămâni după Eta.
Iota a lovit Nicaragua la doar două săptămâni după uraganul Eta. Este cel mai puternic uragan al Atlanticului în 2020. Stromboli este unul dintre cei mai activi vulcani ai planetei, care a făcut ravagii în unele insule ale Italiei.
Nicaragua a simțit în această dimineață furia uraganului Iota, de categoria patru.Vântul bate constant cu 250 de kilometri pe oră. Iota trece acum pe unde a trecut și uraganul Eta acum după săptămâni. Ce a rămas în picioare atunci mai mult ca sigur va fi ruinat acum. Cercetătorii se așteaptă ca Iota să fie cel mai puternic fenomen de acest fel care apare în Oceanul Atlantic anul acesta. Localnicii sunt deja de acord."Este al cincilea uragan pe care îl văd în viața mea și este unul dintre cele mai puternice și distrugătoare uragane din câte am văzut.“În afară de Nicaragua și Honduras, Belize și Guatemala se vor lupta în zilele următoare cu vânturi devastatoare, furtuni violente și ploi torențiale. Ieri, Iota a traversat insula San Andres din Caraibe.Și una dintre insulele Italiei a tremurat în fața naturii. Este vorba despre Sicilia, unde vulcanul Stromboli a erupt din nou. Mai multe explozii puternice au fost înregistrate în interval de patru minute, timp în care râuri de lavă au curs de la o înălțime de aproape 200 de metri.